CELEX: 31996R0902
Language: hr
Date: 1996-05-20 00:00:00
Title: Uredba Komisije (EZ) br. 902/96 od 20. svibnja 1996. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               81
            
         31996R0902
   
               L 122/1
            
            
               SLUŽBENI LIST EUROPSKE UNIJE
            
            
               20.05.1996.
            
         
      UREDBA KOMISIJE (EZ) br. 902/96
   od 20. svibnja 1996.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (1) kako je zadnje izmijenjena Uredbom Komisije (EZ) br. 586/96 (2), a posebno njezin članak 9.,
   budući da je zbog osiguranja jedinstvene primjena kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2 na temelju razloga navedenih u stupcu 3;
   budući da je primjereno da, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu koje nisu u skladu s pravima utvrđenima ovom Uredbom, i to tijekom razdoblja od tri mjeseca;
   budući da su mjere predviđene u ovoj Uredbi u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica a koje nisu u skladu s pravima utvrđenim ovom Uredbom mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. svibnja 1996.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 84, 3.4.1996., str. 18.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Mehanizam za otpuštanje spojke sa samo jednim konačnim zaustavljanjem za lagane automobilske spojke, s vodilicom od čelika koja uključuje aksijalno potisno kuglično ležište i vanjsko kućište od čeličnih ploča na koje mogu biti pričvršćene trake od opružnog čelika, priključci snap-on ili metalni throw-out svornjaci.
                        
                     
            
               8708 93 10
               ili
               8708 93 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8708, 8708 93, 8708 93 10 (za industrijsko sastavljanje) i 8708 90 90.
            
         
               
                           2.
                        
                        
                           Mehanizam za otpuštanje spojke sa samo jednim konačnim zaustavljanjem za lagane automobilske spojke, koji uključuje vodilicu ili pomičnu vodilicu od aluminija ili lijevanog željeza te metalni prsten s aksijalnim potisnim kugličnim ležištem.
                        
                     
            
               8708 93 10
               ili
               8708 93 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8708, 8708 93, 8708 93 10 (za industrijsko sastavljanje) i 8708 93 90.
            
         
               
                           3.
                        
                        
                           Kosilice za travu koje čine sklopovi sljedećih ključnih dijelova:
                        
                     
            
                
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2. uz poglavlje 87. i tekstom oznaka KN 8701, 8701 90, 8701 90 11, kao i 8433, 8433 19 i 8433 19 90.
            
         
               
                           (a)
                        
                        
                           malog traktora snage motora do 18 kW koji je opremljen hidrauličnim sustavom (prijenosnikom snage) na koji se mogu spojiti različiti dodaci;
                        
                     
            
               8701 90 11
            
         
               
                           (b)
                        
                        
                           reznog uređaja kao dijela promjenjive opreme, namijenjenog za spajanje na prijenosnika snage na traktoru.
                        
                     
            
               8433 19 90
            
         
               
                           4.
                        
                        
                           Ferolegura (ferosilicij) s masenim udjelom željeza od približno 40 %, približno 47 % silicija, približno 5 % magnezija i ukupno približno 8 % kalcija, aluminija i rijetkih zemnih metala.
                        
                     
            
               7202 29 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, s napomenom 1. (c) i napomenom 2. uz poglavlje 72. te s tekstom oznaka KN 7202 i 7202 29 00.
            
         
               
                           5.
                        
                        
                           Električna naprava u kompaktnom sklopu koja se sastoji od:
                           
                                       (a)
                                    
                                    
                                       telefona s telefonskom sekretaricom (uređaj za snimanje na traku),
                                       i
                                    
                                 
                                       (b)
                                    
                                    
                                       faks uređaja s opremom za slanje/primanje, za skeniranje, snimanje i odgovaranje za prijenos (telefaksiranje) teksta, slika i grafičkih prikaza telefonskim sustavom.
                                    
                                 
                     Telefon s telefonskom sekretaricom i telefaks nisu predviđeni da rade istodobno.
            
            
               8517 21 00
            
            
               Razvrstavanje se utvrđuje u skladu s odredbama Općih pravila 1., 3.c i 6. o tumačenju kombinirane nomenklature, s napomenom 3. uz odjeljak XVI. (za dio (a)) te s tekstom oznaka KN 8517, 8517 21 i 8517 21 00. Ni dio (a) ni dio (b) ne daju cjelini njezine ključne osobine.